Manhattan - Wikipedia, frjálsa alfræðiritið

# Manhattan

### Úr Wikipediu, frjálsa alfræðiritinu

Kort sem sýnir Manhattan (með gulu) innan New York-borgar.

Manhattan er minnsti en þéttbýlasti hluti New York-borgar í Bandaríkjunum. Manhattan-eyja er 51,8 km² en til hverfisins teljast einnig nálægar minni eyjar og vatnsyfirborð, samtals er Manhattanhverfi 87,5 km² stórt.

Manhattan er staðsett á samnefndri eyju, ásamt nokkrum minni eyjum í kring og litlu svæði á meginlandinu. Manhattan-eyja er aðskilin frá New Jersey af Hudson River, sem er stór og mikil á vestan eyjarinnar og frá Long Island af East River, sem er sund á milli Long Island og Manhattan.

Manhattan var upphaflega í eigu Indíána eins og reyndar allt land í Bandaríkjunum. Hollendingar keyptu Manhattan af þeim fyrir lítið fé og reistu þar vísi að borg, sem í upphafi hét Neuwe Amsterdam eða Nýja Amsterdam. Nafninu var svo breytt í New York eftir að Bretar náðu öllum völdum á þessum slóðum.

Um 1,5 milljón manns býr á Manhattan. Manhattan skiptist í allmörg hverfi og eru Harlem, Chinatown, Little Italy, Tribeca og Greenwich Village meðal þeirra.

Á Manhattan eru meðal annars Empire State byggingin, viðskiptamiðstöðin Wall Street, Broadway og háskólarnir New York University og Columbia University. Neðst á Manhattan stóðu tvíburaturnarnir, World Trade Center, sem hrundu til grunna í hryðjuverkaárás þann 11. september árið 2001. Þar sem þeir stóðu er nú kallað Ground Zero.

Á Manhattan eru nokkrir almenningsgarðar og er Central Park þeirra þekktastur og stærstur. Innan Central Park er heill dýragarður, skemmti- og veitingastaðir, vötn og tjarnir, göngustígar og hjólabrautir og fleira. Garðurinn er margir ferkílómetrar að stærð.

Af „http://is.wikipedia.org../../../m/a/n/Manhattan.html“

Flokkar: New York

##### Views

- Grein
- Spjall
- Núverandi útgáfa

##### Leit

##### Á öðrum tungumálum

- Asturianu
- Česky
- Dansk
- Deutsch
- English
- Esperanto
- Español
- Eesti
- فارسی
- Suomi
- Français
- Gaeilge
- עברית
- Hrvatski
- Magyar
- Interlingua
- Bahasa Indonesia
- Italiano
- 日本語
- ქართული
- 한국어
- Latina
- Македонски
- Nederlands
- Norsk (nynorsk)
- Norsk (bokmål)
- Polski
- Português
- Română
- Русский
- Simple English
- Slovenčina
- Slovenščina
- Shqip
- Svenska
- ไทย
- ייִדיש
- 中文